Introduktion til museet: En kortere (stående) generel introduktion til kunstnergruppen Fynbomalere, museet og tilblivelseshistorien. Varighed 30 min. Max. antal 30 personer
Introduktion til Peter Hansens atelier (kun adgang ved booking af introduktion), Plougs Løkke 21, Faaborg: En kortere (stående) generel introduktion til Fynbomaleren Peter Hansens eget atelier, kulturmiljøet omkring det og familien Hansens virke på matriklen, hvor historien om Fynbomalerne starter. Varighed ca. 30 minutter. Max. antal 30 personer. Bemærk, at prisen ikke inkluderer evt. entré til museet.
Introduktion til atelier og museum: 2 x 30 minutter + ca. 10-15 minutters gang mellem matriklerne. Max. deltagerantal 30 pers. Bemærk, at prisen ikke inkluderer entré til museet.
Omvisning på museet (gående): En rundtur på museet med præsentation af Fynbomalernes kreds og udvalgte værker samt om museet og historien bag. Evt. introduktion til igangværende særudstilling. Evt. særligt tema efter forudgående aftale. Varighed 45-60 minutter. Max. antal 20 personer. Entréprisen skal tillægges.

